306 



H. Karsten, 



tius quum macerarentur, contiguum aliquod formabant, neque tarnen 

 confundebantur, neque solvebantur, sed paullum tantum extumesce- 

 bant. Cellae initio paullum mutatae colorem flavum amittebant, cla- 

 riusque deinde perlucebant. Nucleolorum cellae eadem est quae vesi- 

 cularum ratio, colorem accipiunt laete rosaceum et formam globosam 

 saepe mutant. Telae cellosae tunicaeque propriae folliculorum corru- 

 gantur et partim divelluntur, atque vasa, quae hi continent, optime in 

 conspectum veniunt. 



Aether sulphuricus idem fere efficere videtur quod Alkohol, 

 neque tarnen id clare diiudicari potest, quod aether exhalans nimium 

 movetur. 



Aceti concentrati iidem fere sunt effectus qui Alkoholis in 

 secretionis cellis, sed nulla est coloris mutatio. Cellae secundariae 

 (nuclei s. d.) pallescunt ac primum quidem, qui nullum continent nu- 

 cleolum (s. d.), qui etiam solvi videntur; iodo vero tincti iterum in 

 conspectum veniunt. Nucleolorum mutatio nulla est; blastema vero 

 non solutum fit pellucidius. Tela cellosa et tunica propria diutius ma- 

 cerata resolvitur, vasa vero, quae continet haec, iodo reveniunt in con- 

 spectum. Corpuscula sanguinis ac cellae secundariae membranae 

 aceto accuratis lineis circumscribuntur, membrana enim fit magis 

 perspicua. 



Acidum nitricum secernit id quod continent hepatis folliculi, 

 ut cellas circumdans tanquam albumen coagulatum vasi vitreo adhae- 

 reat. Etiam longius post temporis spatium in Crustaceis, Ostrea, 

 Limace et Heiice non videmus illam coloris mutationem, qua Biliver- 

 dinum cognoscimus. Fulvum Paludinarum hepar virescit, deinde 

 coeruleum^tandem fuscum et flavum fit; colorem rubrum non vidi. 



Acidum hydrochloricum membranam secretionis cellarum 

 corrumpit, quae partim forma irreguläres fiunt, partim subito servantes 

 formam globosam ita extenduntur, ut olei guttis sirniles in aqua natent, 



